#### COFNODION CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM7.30 O'R GLOCH 03.10.17

#### 10.1 YMDDIHEURIADAU

Cyng. Mike Tregenza, Steffan Chambers.

#### 10.2 PRESENNOL

Cyng. Edward Griffiths (Cadeirydd), Emrys Jones (Is-Gadeirydd), Sian Edwards, John Ceri Evans, John Ellis Williams, Steffan Jones, Sion Ifor Williams, Margretta Cartwright, Edward Williams, Owen Gwilym Thomas ar Cyng. Eryl Jones- Williams (Cyngor Gwynedd).

#### 10.3 CYHOEDDIADAU'R CADEIRYDD

Ar ran y Cyngor cydymdeimlodd y Cadeirydd ar Cyng. John Ellis Williams yn ei brofedigaeth o golli ei Fam yn ddiweddar ag hefyd yn yr un modd ar Cyng. Edward Williams yn ei brofedigaeth o golli ei Nain. Ar ran y Cyngor cydymdeimlodd y Cadeirydd a theulu y diweddar Mr. Bearnard Peed yn eu profedigaeth. Ar ran y Cyngor cydymdeimlodd y Cadeirydd a theulu y diweddar Mr. Steve Wadsworth yn eu profedigaeth.

#### 10.4 COFNODION

Derbyniwyd cofnodion o gyfarfod Medi 6ed 2017 fel rhai cywir.

#### 10.5 MATERION YN CODI O'R COFNODION

Item 9.7 adroddodd y Cyng. Eryl Jones Williams ei fod wedi derbyn ateb ynglyn ar broblem dwr yn dod i'r ffordd ger Y Bryn a bod yr Adran Priffyrdd yn mynd i ymdrin ar sefyllfa a gofynnwyd a fyddai y Clerc yn anfon copi o'r ateb i bob Cynghorydd a cytunwyd i hyn. Item 9.9 (F) adroddodd y Cyng. Owen Gwilym Thomas ei fod ddim yn fodlon gyda ateb Cyngor Gwynedd ynglyn a gosod goleuadau stryd ar y ffordd lawr am ystad dai Glan Rhos ag ei fod wedi cysylltu ar Heddlu i ofyn am gymorth a bod y mater yn nawr yn cael ei ddelio gan yr Heddlu.

#### 10.6 DATGAN BUDDIANT

Nid oedd neb yn datgan buddiant ar unrhyw fater.

#### 10.7 MATERION CYNGOR GWYNEDD

Adroddodd y Cyng. Eryl Jones Williams ei fod ers y cyfarfod diwethaf wedi mynychu y canlynol:- Medi 4ydd trwy dydd cadeirio craffu Ysbyty Blaenau, Caernarfon, 5ed linc fidio trefn craffu, Dolgellau, 6ed Panel Cydnabyddiaeth Cymru, Caernarfon, cyfarfod gyda prif swyddogion ynglyn gofal, 11eg trwyddedu Caernarfon yn dilyn gyda cyfarfod prynhawn Gofal, 12ed Mynediad De Eryri, Bermo, 13eg arsyllwr cynllunio Parc Cenedlaethol Eryri, 14eg cyfarfod neuadd bentref, 15ed Fforwm Pobl Hyn, Porthmadog, 18ed Fforwm Meirionnydd, Penrhyndeudraeth, 19eg Mynediad Meirionnydd, Dolgellau, 20ed Llywodraethwyr Ysgol Ardudwy ynglyn a Cyfeillion yr ysgol, 21ain craffu gofal a tai trwydd dydd, Caernarfon, 27ain cynllun arbedion Gwynedd. O dystiolaeth a gafodd ei gyflwyno ar y 4ydd o Fedi 'roedd yn glir bod diffyg cyfathrebu wedi bod pan gafodd y penderfyniad i'w wneud i gau ysbyty Blaenau Ffestiniog a mae pwyllgor craffu Gofal eisiau ymchwiliad ar yr effaith o golli gwelyau, pelydr x a man anafiadau yn cael eu cario allan yn annibynnol ar yr effaith mae diffyg cyfleusterau i'r ardal. Mae Cyngor Gwynedd yn mabwysiadau ffordd newydd o graffu penderfyniadau gan y Cabinet a mynd i'r effaith o benderfyniadau ar y trigolion lleol. Mae cyfarfodydd briffio yn mynd i cael eu cynnal o flaen y cyfarfodydd cyhoeddus. Mae y Prif Weithredwr wedi cynnal ail gyfarfod ynglyn ar angen ar ardal Dolgellau o Gwynedd a gwaith yn Llanbedr a Trawsfynydd, gwell signal ffon symudol a band llydan ar angen i ddenu mwy o weithwyr gofal yn cael eu amlygu fel y prif flaenoriaeth. Mae Panel Cydnabyddiaeth Cymru yn edrych i mewn i bwysau gwaith Cynghorwyr ar ffaith dylai lwfans y Cyngor gael ei godi a mae diffyg presenoldeb gan Gynghorwyr yn mynd i gael ei archwilio.